ΕΚΘΕΣΗ 1996-2000 για την εφαρμογή του καθεστώτος μακροπρόθεσμων εθνικών ενισχύσεων υπέρ της γεωργίας των βορείων περιφερειών της Φινλανδίας κατ'εφαρμογή της απόφασης αριθ. 95/196/EΚ της Επιτροπής που υποβάλλεται από την Επιτροπή στο Συμβούλιο σύμφωνα με το άρθρο 143 παράγραφος 2 της πράξης προσχώρησης της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση

ΠΙΝΑΚΑΣ ΠΕΡΙΕΧΟΜΕΝΩΝ

1. Εισαγωγη

1.1. Γενικά

1.2. Γενικές αρχές των ενισχύσεων για τις βόρειες περιφέρειες

1.2.1. Eνίσχυση βάσει της καλλιεργούμενης έκτασης

1.2.2. Ενίσχυση για τη ζωική παραγωγή

1.2.3. Νέοι γεωργοί

1.2.4. Ενίσχυση για την εκτροφή ταράνδων

1.2.5. Λαχανικά, άνθη και φυτά υπό σταθερά στέγαστρα

1.2.6. Ενίσχυση για την αποθεματοποίηση

1.3. Διαχείριση των ενισχύσεων για τις βόρειες περιοχές

2. ΕΦΑΡΜΟΓΗ ΤΩΝ ΕΝΙΣΧΥΣΕΩΝ ΓΙΑ ΤΙΣ ΒΟΡΕΙΕΣ ΠΕΡΙΟΧΕΣ ΤΗΝ ΠΕΡΙΟΔΟ 1996-2000

2.1. Ενισχύσεις που εκταμιεύτηκαν το 2000

2.2. Κοινοτικές ενισχύσεις

2.3. ΠΑΡΑΡΤΗΜΑ II συνδυασμός: παραγωγή και συνολική ενίσχυση ανά προϊόν

3. Ο ΡΟΛΟΣ ΤΩΝ ΕΝΙΣΧΥΣΕΩΝ ΓΙΑ ΤΙΣ ΒΟΡΕΙΕΣ ΠΕΡΙΦΕΡΕΙΕΣ ΚΑΙ Η ΣΗΜΑΣΙΑ ΤΟΥ 1995 - 2000

3.1. Η βάση της έκθεσης

3.2. Εκταμίευση των ενισχύσεων για τις βόρειες περιφέρειες

3.3. Tάσεις των τιμών των εισροών παραγωγής και των προϊόντων

3.4. Αριθμός εκμεταλλεύσεων

3.5. Ανάπτυξη της παραγωγής

3.6. Οικονομικός αντίκτυπος της ενίσχυσης

3.7. Αντίκτυπος στην τροφική αλυσίδα

3.8. Αντίκτυπος στην κατάσταση του περιβάλλοντος

3.9. Κοινωνικοοικονομικός αντίκτυπος

4. ΣΥΜΠΕΡΑΣΜΑΤΑ

ΠΑΡΑΡΤΗΜA

1. Εισαγωγη

1.1. Γενικά

Σύμφωνα με το άρθρο 142 της πράξης προσχώρησης της Δημοκρατίας της Αυστρίας, του Βασιλείου της Σουηδίας και της Δημοκρατίας της Φινλανδίας στην Ευρωπαϊκή Ένωση, η Επιτροπή επιτρέπει στη Φινλανδία να χορηγεί μακροπρόθεσμες εθνικές ενισχύσεις με σκοπό την εξασφάλιση της διατήρησης της γεωργικής δραστηριότητας στις βόρειες περιφέρειες. Οι ενισχύσεις αυτές πρέπει να χορηγούνται ιδίως για τη διατήρηση της παραδοσιακής πρωτογενούς παραγωγής και μεταποίησης, τη βελτίωση των παραγωγικών διαρθρώσεων, την εμπορία και τη μεταποίηση των γεωργικών προϊόντων, τη διευκόλυνση της διάθεσης των εν λόγω προϊόντων και την εξασφάλιση της προστασίας του περιβάλλοντος και της διατήρησης του φυσικού χώρου.

Οι ενισχύσεις αυτές, οι οποίες μπορούν να διαφοροποιούνται ανά περιοχή και να συνδέονται με φυσικούς παράγοντες παραγωγής, λαμβανομένων υπόψη των ορίων που επιβάλλονται από την ΚΟΑ, δεν πρέπει να συνδέονται με τη μελλοντική παραγωγή ούτε να οδηγούν σε αύξηση της παραγωγής ή του επιπέδου της συνολικής στήριξης που διαπιστώθηκε κατά τη διάρκεια μιας περιόδου αναφοράς η οποία προηγείται της ένταξης και η οποία καθορίζεται από την Επιτροπή.

Η Επιτροπή, σύμφωνα με την απόφαση 95/196/EΚ [1], που τροποποιήθηκε εν μέρει από την απόφαση 97/279/EΚ της Επιτροπής [2] που εκδόθηκε στις 4 Aπριλίου 1997, και την απόφαση 2000/405/EΚ της Επιτροπής [3], που εκδόθηκε στις 7 Ιουνίου 2000:

[1] ΕΕ L 126 της 9.6.1995, σ. 35.

[2] ΕΕ L 112 της 29.4.1997, σ. 34.

[3] ΕΕ L 154 της 27.6.2000, σ. 23.

- καθορίζει ότι οι βόρειες περιφέρειες της Φινλανδίας περιλαμβάνουν τις γεωργικές περιοχές που βρίσκονται βορείως του 62ου παράλληλου και ορισμένες όμορες περιοχές που επηρεάζονται από παρόμοιες κλιματικές συνθήκες καθιστώντας τη γεωργική δραστηριότητα ιδιαιτέρως δυσχερή. Κατά τον καθορισμό αυτών των περιοχών, η Επιτροπή έλαβε ιδιαίτερα υπόψη τη χαμηλή πυκνότητα του πληθυσμού (μέγιστο 10 κάτοικοι/τ.χλμ), την αναλογία της χρησιμοποιούμενης γεωργικής έκτασης (ΧΓΕ) σε σχέση με τη συνολική έκταση (κατώτερη του 10%) και το ποσοστό της ΧΓΕ που χρησιμοποιείται για αροτραίες καλλιέργειες για τη διατροφή του ανθρώπου. Η βόρεια περιοχή της Φινλανδίας που καθορίζεται με αυτό τον τρόπο αντιπροσωπεύει έκταση 1 417 000 εκταρίων ΧΓΕ ή 55% της συνολικής ΧΓΕ του εν λόγω κράτους.

- ορίζει ότι η βόρεια περιοχή περιλαμβάνει πέντε υποπεριφέρειες: C1, C2, C2 βορράς [4] (συμπεριλαμβανομένου του αρχιπελάγους της περιοχής C), C3 και C4 (βλ. χάρτη 1). Οι υποπεριφέρειες C3 και C4 υποδιαιρούνται περαιτέρω σε υποπεριοχές P1, P2, P3 και P4 (υποπεριφέρεια C3) και P4 και P5 (υποπεριφέρεια C4) ούτως ώστε να καταστεί δυνατή η διαφοροποίηση σε αυτές τις υποπεριοχές των ενισχύσεων για τα βοοειδή, τα πρόβατα και το γάλα. Η υποδιαίρεση αυτή επιτρέπει τη διαφοροποίηση της στήριξης στη γεωργία λαμβανομένων υπόψη των ιδιαιτεροτήτων της αγροτικής περιφερειακής οικονομίας και του βαθμού της σοβαρότητας των φυσικών μειονεκτημάτων. Για να γίνει αυτό, χρησιμοποιήθηκε κατ' αρχάς ένας σύνθετος γεωργοοικονομικός δείκτης, ο λεγόμενος δείκτης Nikula (που χρησιμοποιείται και για την κατάταξη των μειονεκτικών περιοχών), ο οποίος επιτρέπει να καταταγεί κάθε κοινότητα στη μία ή στην άλλη υποπεριφέρεια ή υποπεριοχή.

[4] Στο εξής η περιοχή C2 βορράς και το αρχιπέλαγος της περιοχής θα αναφέρονται με τη συντομογραφία C2N.

- ορίζει την περίοδο αναφοράς σύμφωνα με την οποία η ενίσχυση για τις βόρειες περιφέρειες δεν επιφέρει αύξηση της γεωργικής παραγωγής ούτε της συνολικής ενίσχυσης. Βάσει των διαθέσιμων εθνικών στατιστικών στοιχείων όσον αφορά τις ποσότητες, ως περίοδος αναφοράς για τη γεωργική παραγωγή και τη συνολική ενίσχυση πριν από την ένταξη καθορίζεται η περίοδος 1991-1993. Εξαιρέσεις αποτελούν, αφενός, ο τομέας του αγελαδινού γάλακτος και ο τομέας των βοοειδών για τους οποίους το 1992 χρησιμοποιήθηκε για τον καθορισμό των γαλακτοκομικών ποσοστώσεων και για την αγέλη αναφοράς της Φινλανδίας και, αφετέρου, ο τομέας των δενδροκηπευτικών, για τον οποίο ελήφθη υπόψη το έτος 1993 διότι υπάρχουν γι' αυτό έγκυρα διαθέσιμα στατιστικά στοιχεία

- ορίζει το μέγιστο ποσό της ενίσχυσης ανά προϊόν και τομέα. Για όλα τα φυτικά προϊόντα (σιτηρά και άλλες αροτραίες καλλιέργειες, οπωροκηπευτικά, γεώμηλα για την παραγωγή αμύλου και ζαχαρότευτλα), η προτεινόμενη ενίσχυση εκφράζεται ανά εκτάριο. Για τη ζωική παραγωγή, η ενίσχυση εκφράζεται ανά ΜΧΖ για τα βοοειδή (με εξαίρεση τις δαμαλίδες), τους ίππους, τις προβατίνες, τις αίγες, τους χοίρους και τα πουλερικά, ενώ για το γάλα, η ενίσχυση αυτή εκφράζεται ανά χιλιόγραμμο και για τους ταράνδους και τις δαμαλίδες ανά κεφαλή. Προβλέπονται επίσης ενισχύσεις για την αποθεματοποίηση των οπωροκηπευτικών προϊόντων στις βόρειες περιοχές, εκφραζόμενα σε FIM/κ.μ./έτος. Προβλέπεται κατ' αποκοπή ενίσχυση ανά εκτάριο για τους νέους γεωργούς (κάτω των 40 ετών) για τους βοσκότοπους και την καλλιέργεια των σιτηρών. Προβλέπεται επίσης ενίσχυση για όλη τη ΧΓΕ που καλύπτεται από βοσκότοπους, γαίες σε αγρανάπαυση και καλλιέργειες γεωμήλων κατανάλωσης. Η ίδια ενίσχυση χορηγείται επίσης και για τις άλλες καλλιέργειες, αλλά, τότε, καταλογίζεται λογιστικά χωριστά για κάθε είδος καλλιέργειας.

Για την αξιολόγηση του επιπέδου των ενισχύσεων που προβλέπονται από το πρόγραμμα, η συνολική στήριξη ανά προϊόν κατά τη διάρκεια της περιόδου αναφοράς συγκρίθηκε με τη στήριξη μετά από την ένταξη. Για τον υπολογισμό της συνολικής στήριξης κατά τη διάρκεια της περιόδου αναφοράς, ελήφθησαν υπόψη, αφενός, η διαφορά των τιμών 1993 στη Φινλανδία σε σχέση με τις κοινοτικές τιμές (έμμεση στήριξη) και, αφετέρου, η άμεση στήριξη που χρηματοδοτήθηκε από τον εθνικό προϋπολογισμό κατά τη διάρκεια του ίδιου έτους.

Η στήριξη μετά την ένταξη, εκτός από τις ενισχύσεις των βορείων περιφερειών και τις φθίνουσες εθνικές ενισχύσεις των άρθρων 138 έως 140 της πράξης προσχώρησης που εφαρμόζονται κατά τη διάρκεια της μεταβατικής περιόδου (1995-1999), θεωρήθηκε ότι απαρτίζεται από την αντισταθμιστική αποζημίωση, τις γεωργοπεριβαλλοντικές ενισχύσεις που προβλέπονται από το κράτος μέλος για τους γεωργούς των βορείων περιφερειών και από τις ενισχύσεις που χορηγούνται στο πλαίσιο της ΚΟΑ.

Η τροποποίηση αυτών των ποσών, εάν οδηγήσει σε υπέρβαση της προ της ένταξης στήριξης, θα έχει ως συνέπεια την προσαρμογή της ενίσχυσης των βορείων περιφερειών που γίνεται αποδεκτή από το επόμενο ημερολογιακό έτος.

Τα ποσά εκφράζονται σε εθνικό νόμισμα με αξία της 01.01.1995 και δύνανται να προσαρμόζονται κάθε έτος. Η προσαρμογή αυτή απαιτεί τροποποίηση της απόφασης της Επιτροπής.

Οι ενισχύσεις των βορείων περιφερειών, με εξαίρεση το αγελαδινό γάλα (για το οποίο υπάρχει σύστημα ποσοστώσεων) δεν χορηγούνται σε συνάρτηση με τις παραγόμενες ποσότητες αλλά σε συνάρτηση με τους συντελεστές παραγωγής εντός των περιφερειακών ορίων που περιλαμβάνονται στο παράρτημα 4 της απόφασης 95/196/ΕΚ της Επιτροπής.

Για να αποφευχθεί αύξηση της παραγωγής, μία ρήτρα που περιλαμβάνεται στην απόφαση προβλέπει ότι, εάν διαπιστωθεί υπέρβαση της παραγωγής ενός προϊόντος σε σχέση με τον όγκο της παραγωγής της περιόδου αναφοράς, θα εφαρμοστεί κατά το επόμενο έτος αναλογική μείωση των ενισχύσεων για το σχετικό τομέα. Στην περίπτωση αροτραίων καλλιεργειών, η ρήτρα αυτή εφαρμόζεται εάν διαπιστωθεί υπέρβαση της παραγωγής μεγαλύτερη από το 10% κατά μέσο όρο στη διάρκεια δύο διαδοχικών ετών.

>ΑΝΑΦΟΡΑ ΣΕ ΓΡΑΦΗΚΟ>

Για να αποφευχθεί η επιβολή κυρώσεων για ομάδες προϊόντων ή υποπεριφέρειες (οι ενισχύσεις διαφοροποιούνται ανά υποπεριφέρεια) με την εφαρμογή γενικής μείωσης σε περίπτωση ενδεχόμενης υπέρβασης της παραγωγής, τα επίπεδα της παραγωγής και της στήριξης εμφαίνονται ανά προϊόν και ανά υποπεριφέρεια.

Η απόφαση 95/196/ΕΚ της Επιτροπής τροποποιήθηκε από την απόφαση 97/279/ΕΚ της Επιτροπής, με την οποία διορθώνονται πραγματικά σφάλματα, προστίθενται ποσότητες γάλακτος SLOM, γίνεται διαχωρισμός μεταξύ ενισχύσεων για το κρέας πουλερικών και για τα αυγά και επιτρέπεται η καταβολή της ενίσχυσης για το γάλα σύμφωνα με τον κανονισμό (ΕΟΚ) αριθ. 3950/92 του Συμβουλίου, άρθρο 2 παράγραφος 1, καθώς και από την απόφαση 2000/405/ΕΚ της Επιτροπής, με την οποία μετατίθεται η προθεσμία υποβολής ετήσιων εκθέσεων από τον Απρίλιο για τον Ιούνιο και επιτρέπεται εκ νέου η από κοινού επανεξέταση της ενίσχυσης για τα πουλερικά. Οι ποσότητες γάλακτος SLOM αυξήθηκαν και καταβλήθηκε προσπάθεια διερεύνησης της παραγωγής κρέατος στο σύνολό της, απ' ευθείας, πριν από την έρευνα με βάση τα προϊόντα. Oι αλλαγές αυτές δεν είχαν κανένα αντίκτυπο στο ποσό της μοναδιαίας ενίσχυσης, στη συνολική ενίσχυση ή στους όγκους παραγωγής.

Χάρτης 1 Περιοχές γεωργικών ενισχύσεων (Οι υποπεριφέρειες C1 έως C4 περιλαμβάνονται στις βόρειες περιφέρειες)

1.2. Γενικές αρχές των ενισχύσεων για τις βόρειες περιφέρειες

Ενισχύσεις για τις βόρειες περιφέρειες χορηγήθηκαν σε παραγωγούς γεωργικών και δενδροκομικών προϊόντων υπό μορφή ενίσχυσης για την παραγωγή γάλακτος, ενίσχυσης ανά εκτάριο για τις βόρειες περιφέρειες, γενικής ενίσχυσης ανά εκτάριο, ενίσχυσης για νέους γεωργούς των βορείων περιοχών, ενίσχυσης για μονάδες χονδρών ζώων (ΜΧΖ) στις βόρειες περιφέρειες, ενίσχυσης για σφαγείσες δαμαλίδες και αρσενικά βοοειδή, ενίσχυσης για κατόχους ταράνδων, ενίσχυσης για τη μεταφορά γάλακτος και κρέατος, ενίσχυσης για την αποθεματοποίηση φυτοκομικών προϊόντων, ενίσχυσης για τη φυτική παραγωγή υπό σταθερά στέγαστρα και ενίσχυσης για την αποθεματοποίηση άγριων σαρκωδών καρπών και άγριων μανιταριών.

Οι ενισχύσεις χορηγούνται σε αγρότες που έχουν μόνιμη κατοικία στη Φινλανδία, που είναι φυσικά ή νομικά πρόσωπα σε μεμονωμένη ή ομαδική βάση, ανεξαρτήτως του νομικού καθεστώτος της ομάδας ή των μελών της. Μία κοινότητα ή ένας συνασπισμός επιχειρήσεων που εδρεύει στη Φινλανδία θεωρείται επίσης κάτοικος Φινλανδίας.

Η ενίσχυση χορηγείται σε παραγωγό (ή τη σύζυγό του) ηλικίας τουλάχιστον 18 ετών και που δεν έχει υπερβεί το 65ο έτος ηλικίας. Για οικονομικές εκμεταλλεύσεις στις οποίες οι γεωργοί συμμετέχουν συλλογικά ή τις οποίες διαχειρίζονται από κοινού, χορηγείται ενίσχυση εφόσον τουλάχιστον ένας από τους γεωργούς, εταίρους, μέλη ή μετόχους που ασχολούνται με τη γεωργία ή τη φυτοκομία πληροί την απαίτηση της ηλικίας.

Οι δικαιούχοι της ενίσχυσης πρέπει να κατέχουν τουλάχιστον τρία εκτάρια αρόσιμων γαιών, που να καλλιεργούνται κατά την εποχή της βλάστησης. Η ενίσχυση ανά εκτάριο για τις βόρειες περιφέρειες καταβάλλεται εφόσον η καλλιεργούμενη έκταση δενδροκηπευτικών είναι τουλάχιστον μισό εκτάριο.

Οι ενισχύσεις στις βόρειες περιφέρειες εκταμιεύονται εφόσον το ποσό της ενίσχυσης ανά κατηγορία είναι μεγαλύτερο των 500 FIM.

1.2.1. Eνίσχυση βάσει της καλλιεργούμενης έκτασης

Η βάση της ενίσχυσης είναι οι αρόσιμες γαίες που κατέχει ο παραγωγός την 1η Ιουνίου και χρησιμοποιούνται για την καλλιέργεια φυτών και δενδροκηπευτικών κατά την εποχή της βλάστησης για την οποία χορηγείται η ενίσχυση. Για καλλιέργειες των οποίων η εμπορία απαιτεί την καταχώρηση των παραγωγών σε μητρώο προστασίας των φυτών ή μητρώο ελέγχου της ποιότητας, η εκταμίευση της ενίσχυσης εξαρτάται από την εγγραφή στο συγκεκριμένο μητρώο.

Η ενίσχυση εκταμιεύεται μόνο για μία ζώνη παραγωγής που καλλιεργείται τουλάχιστον σύμφωνα με τη συνήθη μέθοδο καλλιέργειας στην περιοχή και με τις κοινές κανονιστικές διατάξεις της ΚΓΠ για τις άμεσες ενισχύσεις σύμφωνα με τις νέες περιβαλλοντικές απαιτήσεις για τη φυτική παραγωγή που ορίζει ο κανονισμός (ΕΚ) αριθ. 1259/1999 του Συμβουλίου, άρθρο 3.

1.2.2. Ενίσχυση για τη ζωική παραγωγή

Η βάση καθορισμού της ενίσχυσης για τη ζωική παραγωγή στις βόρειες περιφέρειες είναι ο συνολικός αριθμός μονάδων ζώντων ζώων που διαθέτει ή κατέχει ο παραγωγός. Εάν η ποσότητα του ζωικού κεφαλαίου κατά τη χρονική στιγμή της καταμέτρησης διαφέρει σημαντικά από την ήδη καθορισθείσα ποσότητα, η ενίσχυση καταβάλλεται σύμφωνα με την καθορισθείσα ποσότητα ζωικού κεφαλαίου, υπό την προϋπόθεση ότι συνεχίζεται η παραγωγή. Χορηγείται ενίσχυση για θηλάζουσες αγελάδες και προβατίνες μέχρι του ορίου των ποσοστώσεων που έχουν οριστεί για τη συγκεκριμένη εκμετάλλευση.

Χορηγείται ενίσχυση μέχρι 300 μονάδες ζώντων ζώων στην περιοχή C2N, 200 μονάδες ζώντων ζώων στην περιοχή C3 και 100 μονάδων ζώντων ζώων στην περιοχή C4. Η ενίσχυση για πουλερικά στις περιοχές C1, C2 και C2N χορηγείται μέχρι 260 μονάδες ζώντων ζώων ανά δικαιούχο.

Η ενίσχυση για την παραγωγή γάλακτος στις βόρειες περιφέρειες (σε FIM ανά χλγρ) χορηγείται για το γάλα που παραδίδεται σε γαλακτοκομεία και για το γάλα που πωλείται απευθείας από εκμεταλλεύσεις έως την ποσόστωση που διαθέτουν.

1.2.3. Νέοι γεωργοί

Ενίσχυση ανά εκτάριο καταβάλλεται σε νέους γεωργούς. Ο νέος γεωργός (ή η σύζυγος) είναι παραγωγός που δεν έχει υπερβεί το 40ο έτος ηλικίας.

1.2.4. Ενίσχυση για την εκτροφή ταράνδων

Ενίσχυση για την εκτροφή ταράνδων καταβάλλεται ανά νοικοκυριό σε κατόχους ταράνδων στις περιοχές C3 και C4 για κάθε έτος εκτροφής ταράνδων. Το έτος αρχίζει την 1η Ιουνίου και λήγει στις 31 Μαΐου του επόμενου έτους.

1.2.5. Λαχανικά, άνθη και φυτά υπό σταθερά στέγαστρα

Η ενίσχυση βασίζεται στην παραγωγή υπό σταθερά στέγαστρα ντομάτας, αγγουριών, μαρουλιών, άνηθου, μανταϊνού, κομμένων ανθέων, κομμένης πρασινάδας, πολλαπλών φυτών και καλλωπιστικών φυτών εσωτερικού χώρου, και μικρών αγγουριών, κινέζικου λάχανου και πάπρικας.

Η εκταμίευση της ενίσχυσης εξαρτάται από το κατά πόσον το σταθερό στέγαστρο πληροί τις προδιαγραφές θέρμανσης και επιφάνειας (τουλάχιστον 300 τ.μ.). Η ενίσχυση καταβάλλεται μόνο για τομείς παραγωγής που καλλιεργούνται τουλάχιστον στο ίδιο επίπεδο με το γενικό επίπεδο καλλιέργειας στην περιοχή.

1.2.6. Ενίσχυση για την αποθεματοποίηση

Η ενίσχυση για την αποθεματοποίηση Φυτικής παραγωγής καταβάλλεται ετησίως βάσει του χώρου που χρησιμοποιείται για την αποθεματοποίηση λαχανικών υπαίθριας καλλιέργειας και μήλων που διαθέτει ο παραγωγός την περίοδο μεταξύ 1ης Οκτωβρίου και 31ης Δεκεμβρίου, με βάση τον μέσο όγκο του χώρου που χρησιμοποιείται από τον Οκτωβρίου μέχρι τον Δεκέμβριο. Ο παραγωγός που υποβάλλει αίτηση χορήγησης ενίσχυσης πρέπει να έχει παράγει τα αποθεματοποιημένα προϊόντα, να τηρεί τους ελάχιστους κανόνες ποιότητας των φυτών και η καλλιεργούμενη έκταση να είναι τουλάχιστον μισό εκτάριο. Η ενίσχυση για την αποθεματοποίηση άγριων σαρκωδών καρπών και άγριων μανιταριών χορηγείται σε πρόσωπα που διαθέτουν τον ενδεδειγμένο χώρο αποθεματοποίησης.

1.3. Διαχείριση των ενισχύσεων για τις βόρειες περιοχές

Δεκαπέντε περιφερειακά Κέντρα Απασχόλησης και Οικονομικής Ανάπτυξης (στο εξής ΚΑΟΑ) λειτουργούν ως περιφερειακοί οργανισμοί αρμόδιοι για τη διαχείριση του γεωργικού τομέα. Οι αγροτικές υπηρεσίες των ΚΑΟΑ διαχειρίζονται, εκτός από τα σχετικά με τις ενισχύσεις εποπτικά καθήκοντα, άλλα σχετικά με την εφαρμογή καθήκοντα όπως η κατάρτιση αρμόδιων για την αγροτική ανάπτυξη υπαλλήλων και γεωργών, την εξέταση αιτήσεων εκτός αυτών που εξετάζονται στο πλαίσιο του δήμου, την έγκριση πληρωμών και την παρακολούθηση των δραστηριοτήτων των αρμόδιων για την αγροτική ανάπτυξη υπαλλήλων μέσω δημοτικών επιθεωρήσεων.

Οι αρμόδιοι για την αγροτική ανάπτυξη υπάλληλοι των δήμων λαμβάνουν αιτήσεις χορήγησης ενίσχυσης σε γεωργούς και καταχωρούν τα στοιχεία της αίτησης στο ολοκληρωμένο σύστημα διαχείρισης και ελέγχου (ΟΣΔΕ). Οι υπολογισμοί των ενισχύσεων πραγματοποιούνται σε κεντρικό επίπεδο και, στη συνέχεια, οι αρμόδιοι για την αγροτική ανάπτυξη υπάλληλοι λαμβάνουν τις αποφάσεις σχετικά με τις ενισχύσεις και τις επιδίδουν στους γεωργούς. Η συμμετοχή των δήμων στα καθήκοντα διαχείρισης της γεωργικής και αγροτικής ανάπτυξης εξασφαλίζει την ενημέρωση των καταναλωτών σχετικά με τη διαχείριση και την εξοικείωση με τις τοπικές συνθήκες.

Οι αρμόδιοι για την αγροτική ανάπτυξη υπάλληλοι ασκούν έλεγχο στους δικαιούχους εθνικών ενισχύσεων όπως και για τους δικαιούχους ενισχύσεων από την ΕΕ. Κάθε έτος ελέγχεται το 5% των συνολικών αιτήσεων χορήγησης ενίσχυσης. Οι επιθεωρητές των ΚΑΟΑ ελέγχουν επίσης τις δραστηριότητες των αρμόδιων για την αγροτική ανάπτυξη υπαλλήλων των δήμων.

2. ΕΦΑΡΜΟΓΗ ΤΩΝ ΕΝΙΣΧΥΣΕΩΝ ΓΙΑ ΤΙΣ ΒΟΡΕΙΕΣ ΠΕΡΙΟΧΕΣ ΤΗΝ ΠΕΡΙΟΔΟ 1996-2000

Επειδή το σύστημα ενισχύσεων καλύπτει πολλά προϊόντα και το επίπεδο της ενίσχυσης για ορισμένα προϊόντα διαφοροποιείται κατ' έτος, στο παράρτημα περιλαμβάνεται λεπτομερής ανάλυση ανά προϊόν. Το παρόν κεφάλαιο εξετάζει την ανάπτυξη του συνολικού ποσού των ενισχύσεων και δείχνει το επίπεδο των ενισχύσεων το 2000.

2.1. Ενισχύσεις που εκταμιεύτηκαν το 2000

Ο ακόλουθος πίνακας παρουσιάζει ενδεικτικά σύνοψη των ενισχύσεων στις βόρειες περιφέρειες που εφαρμόστηκαν το 2000 (σημείωση: 1 FIM ισούται με 0,168 ευρώ).

Πίνακας 1α. Σύνοψη των ποσών των ενισχύσεων που εφαρμόστηκαν το 2000

>ΘΕΣΗ ΠIΝΑΚΑ>

Πίνακας 1β. Σύνοψη των ποσών των ενισχύσεων που εφαρμόστηκαν το 2000

>ΘΕΣΗ ΠIΝΑΚΑ>

Σημείωση: Σε συνολικό επίπεδο, οι ενισχύσεις υπολείπονται κατά 531,7 εκατ. FIM (20%) του επιτρεπόμενου επιπέδου. Το έλλειμμα ήταν 371,6 εκατ. FIM (18%) για τη ζωική παραγωγή και 137,4 εκατ. FIM (26%) για τη φυτική παραγωγή.

2.2. Κοινοτικές ενισχύσεις

Κατά τον υπολογισμό του επιπέδου των ενισχύσεων για τις βόρειες περιφέρειες, ελήφθησαν επίσης υπόψη οι ενισχύσεις που χορηγήθηκαν για προϊόντα σύμφωνα με τη γεωργική πολιτική των κοινών οργανώσεων αγοράς (ΚΟΑ), oι καταλογισθείσες αντισταθμιστικές αποζημιώσεις και οι γεωργοπεριβαλλοντικές επιδοτήσεις (όσον αφορά τις τελευταίες, χρησιμοποιήθηκε το συνολικό ποσό της καταβληθείσας στήριξης).

Πίνακας 2 Ενισχύσεις στη ζωική παραγωγή

>ΘΕΣΗ ΠIΝΑΚΑ>

1) Η ενίσχυση που εμφαίνεται στον πίνακα είναι η συνολική ενίσχυση που καταβάλλεται σε γεωργούς και όχι μόνο το 20% του μεριδίου της παρότρυνσης.

2) Ο αριθμός διαφέρει από άλλα έτη (βλ. επίσης τον πίνακα 3).

Σημείωση: Τα ποσά αναφοράς για τις ενισχύσεις δεν λαμβάνουν υπόψη τον αντίκτυπο των μεταρρυθμίσεων του προγράμματος δράσης 2000 για τις κοινοτικές ενισχύσεις. Οιαδήποτε αύξηση των πληρωμών ΚΟΑ σε σχέση με την περίοδο αναφοράς αποδίδεται στην αντιστάθμιση για περαιτέρω μείωση των τιμών στον παραγωγό.

Πίνακας 3. Ενισχύσεις σ τη φυτική παραγωγή

>ΘΕΣΗ ΠIΝΑΚΑ>

1) Η ενίσχυση που εμφαίνεται στον πίνακα είναι η συνολική ενίσχυση που καταβάλλεται σε γεωργούς και όχι μόνο το 20% του μεριδίου της παρότρυνσης.

2) Ο αριθμός διαφέρει από άλλα έτη.

Σημείωση: Τα ποσά αναφοράς για τις ενισχύσεις δεν λαμβάνουν υπόψη τον αντίκτυπο των μεταρρυθμίσεων του προγράμματος δράσης 2000 για τις κοινοτικές ενισχύσεις. Οιαδήποτε αύξηση των πληρωμών ΚΟΑ σε σχέση με την περίοδο αναφοράς αποδίδεται στην αντιστάθμιση για περαιτέρω μείωση των τιμών στον παραγωγό.

Οι κοινοτικές ενισχύσεις για τη ζωική και φυτική παραγωγή που εφαρμόστηκαν σε βόρειες περιοχές το 2000 (πληρωμές ΚΟΑ, αντισταθμιστική αποζημίωση και γεωργοπεριβαλλοντικά μέτρα) ανήλθαν σε 3 216,4 εκατ. FIM.

2.3. ΠΑΡΑΡΤΗΜΑ II συνδυασμός: παραγωγή και συνολική ενίσχυση ανά προϊόν

Κατά τον υπολογισμό του επιπέδου των ενισχύσεων για τις βόρειες περιφέρειες, ελήφθησαν επίσης υπόψη τόσο οι κοινοτικές ενισχύσεις όσο και οι ενισχύσεις για τις βόρειες περιφέρειες καθαυτές και αυτό συγκρίθηκε με το επίπεδο της συνολικής ενίσχυσης (άμεση εφαρμοζόμενη ενίσχυση και διαφορές της τιμής στον παραγωγό) το 1993 (απόφαση της Επιτροπής, παράρτημα ΙΙ). Στον ακόλουθο πίνακα, εμφαίνεται η σύγκριση για το 2000.

Πίνακας 4a. Σύνολο ενισχύσεωνπου εφαρμόστηκαν το 2000 σ τις βόρειες περιφέρειες (Ζωική παραγωγή)

>ΘΕΣΗ ΠIΝΑΚΑ>

Πίνακας 4β. Σύνολο ενισχύσεων που εφαρμόστηκαν το 2000 στις βόρειες περιφέρειες (φυτική παραγωγή)

>ΘΕΣΗ ΠIΝΑΚΑ>

Σημείωση: Οι συνολικές εισοδηματικές ενισχύσεις που εκταμιεύτηκαν το 2000 για τις βόρειες περιφέρειες ανήλθαν σε 5 457,9 εκατ. FIM ήτοι 18% κάτω από το επίπεδο αναφοράς του 1993. Τα στοιχεία για το 2000 περιλαμβάνουν τα υψηλότερα ποσά που επέφεραν οι μεταρρυθμίσεις του Προγράμματος Δράσης 2000 για τις κοινοτικές ενισχύσεις (ήτοι αντιστάθμιση για περαιτέρω μειώσεις των τιμών) ενώ αυτή η περαιτέρω διαφορά τιμής στον παραγωγό δεν λαμβάνεται υπόψη όσον αφορά τα στοιχεία για το 1993.

3. Ο ΡΟΛΟΣ ΤΩΝ ΕΝΙΣΧΥΣΕΩΝ ΓΙΑ ΤΙΣ ΒΟΡΕΙΕΣ ΠΕΡΙΦΕΡΕΙΕΣ ΚΑΙ Η ΣΗΜΑΣΙΑ ΤΟΥ 1995 - 2000

3.1. Η βάση της έκθεσης

Η Υπηρεσία Γεωργίας και Δασοκομίας του Κέντρου Έρευνας Γεωργίας και Τροφίμων εκπόνησε αναλυτική έκθεση [5] σχετικά με τον ρόλο και τη σημασία των ενισχύσεων που εφαρμόστηκαν στις βόρειες περιφέρειες κατά την περίοδο 1995-2000, στην οποία βασίζονται τα συμπεράσματα του παρόντος κεφαλαίου.

[5] Ο ρόλος και η σημασία των ενισχύσεων που εφαρμόστηκαν στις βόρειες περιφέρειες κατά την περίοδο 1995-2000, Κέντρο Έρευνας Γεωργίας και Τροφίμων.

Οι στόχοι που τέθηκαν για το σύστημα ενισχύσεων και το κοινωνικοοικονομικό καθεστώς της πρωτογενούς παραγωγής και την περιοχή της ενίσχυσης στο προκαταρκτικό στάδιο του συστήματος ενισχύσεων θεωρήθηκαν το σημείο εκκίνησης για μία ανάλυση των εξέλιξεων στη γεωργία ως μέσο συντήρησης και στην οικονομία των βορείων περιοχών υπό την ευρύτερη έννοια. Χρησιμοποιήθηκαν δείκτες για την αξιολόγηση της εξέλιξης και της μεταβολής που διατέθηκαν από γενικές στατιστικές πηγές και διοικητικά μητρώα (Κέντρο Πληροφόρησης του Υπουργείου Γεωργίας και Δασοκομίας και Στατιστική Υπηρεσία της Φινλανδίας). Οι κεντρικές πηγές δεδομένων συνδυάστηκαν με το Ολοκληρωμένο Σύστημα Διαχείρισης και Ελέγχου (ΟΣΔΕ) και το Γενικό Σύστημα Διαχείρισης των Ενισχύσεων (ΓΣΔΕ). Η αξιολόγηση του αντίκτυπου σε επίπεδο γεωργικής εκμετάλλευσης βασίστηκε στα αποτελέσματα της έρευνας του Δικτύου Γεωργικής Λογιστικής Πληροφόρησης (ΔΓΛΠ).

Οι κάτοικοι, οι επιχειρήσεις που βρίσκονται στην περιοχή, συμπεριλαμβανομένων των εκμεταλλεύσεων, και η κατάσταση της ανάπτυξης του περιβάλλοντος χρησίμευσαν ως κριτήρια για τη διατήρηση του φυσικού τοπίου.

Το σύστημα ενισχύσεων στις βόρειες περιοχές αποτελεί μέρος της διαχείρισης της γεωργικής πολιτικής συνολικά. Είναι δύσκολο να υπάρξει διάκριση μεταξύ αυτού του συνόλου και της επίπτωσης οποιουδήποτε συγκεκριμένου μέτρου όσον αφορά τη γεωργική παραγωγή, τη μεταποίηση των γεωργικών προϊόντων, τη διανομή και εμπορία προϊόντων και εισροών παραγωγής και την επίπτωσή τους στην περιβαλλοντική κατάσταση και τη διατήρηση του φυσικού τοπίου.

3.2. Εκταμίευση των ενισχύσεων για τις βόρειες περιφέρειες

Χρησιμοποιήθηκε περίπου το 78% των εντολών πληρωμών που διατέθηκαν για τις ενισχύσεις στις βόρειες περιφέρειες την περίοδο 1995-2000 (πίνακας 5). Το έλλειμμα σε σχέση με το διαθέσιμο σύνολο αποδόθηκε σε διάφορους παράγοντες. Οι όγκοι παραγωγής προϊόντων και τομέων παρέμειναν κάπως χαμηλότεροι απ´ ότι στη διάρκεια της περιόδου αναφοράς. Οι περιορισμοί των ενισχύσεων στις βόρειες περιφέρειες για ορισμένα προϊόντα παρεμπόδισαν την εκταμίευση του συνολικού ποσού των ενισχύσεων. Λόγω των μέτρων λιτότητας που εφαρμόστηκαν στην εθνική οικονομία, δεν κατέστη δυνατή η εκταμίευση του μοναδιαίου ποσού της ενίσχυσης για κάθε προϊόν σύμφωνα με τις εντολές πληρωμών που εμφαίνονται στις αποφάσεις της Επιτροπής. Επιπλέον, λόγω της κοινής πολιτικής για τις ενισχύσεις, θεωρήθηκε ευκταίο να διατηρηθεί η διαφορά επιπέδου της ενίσχυσης μεταξύ των νότιων και των βορείων περιοχών της Φινλανδίας σε λογικό επίπεδο διότι, βάσει του άρθρου 141 της Πράξης Προσχώρησης, η εντολή πληρωμών για τις ενισχύσεις στη ζωική παραγωγή στη Νότια Φινλανδία ήταν σε αποφασιστικά χαμηλότερα επίπεδα απ´ότι στις βόρειες περιοχές.

Πίνακας 5. Ποσό των ενισχύσεων που εφαρμόστηκαν στις βόρειες περιφέρειες την περίοδο 1995-2000

>ΘΕΣΗ ΠIΝΑΚΑ>

1) Χορηγηθείσες ενισχύσεις στοχοθετημένες στο έτος παραγωγής

2) Συνολικά ή εν μέρει χρηματοδοτηθείσες ενισχύσεις από την ΕΕ και εθνικές ενισχύσεις.

3.3. Tάσεις των τιμών των εισροών παραγωγής και των προϊόντων

Η αξιολόγηση του εθνικού καθεστώτος ενίσχυσης που προκύπτει από την ένταξη στην ΕΕ βασίστηκε τόσο στο αναμενόμενο επίπεδο τιμών των προϊόντων όσον και στις εισροές παραγωγής κατά την ένταξη.

Σύμφωνα με τους όρους της ένταξης, οι τιμές στον παραγωγό προσαρμόστηκαν στο επίπεδο τιμών της Κοινότητας χωρίς μεταβατική περίοδο, πράγμα που συνεπάγεται σημαντική μείωση των τιμών αγοράς και των εσόδων από πωλήσεις στις αρχές του 1995. Την περίοδο 1995-2000, οι τιμές στον παραγωγό παρέμειναν σημαντικά χαμηλότερες όσον αφορά ορισμένες πτυχές απ' ότι αναμενόταν κατά την προσαρμογή του εθνικού καθεστώτος ενίσχυσης (Πίνακας 6). Οι προσδοκίες ως προς τις τιμές δεν εκπληρώθηκαν για ορισμένα προϊόντα. Η τιμή του βόειου κρέατος παρέμεινε κατά 26% κατώτερη του αναμενόμενου επιπέδου. Οι τιμές των κτηνοτροφικών σιτηρών, αυγών και πρόβειου κρέατος παρέμειναν επίσης κατώτερες των προβλεπόμενων επιπέδων. Αντιθέτως, οι τιμές του κρέατος πουλερικών και των αρτοποιήσιμων δημητριακών υπερέβησαν τις προσδοκίες και η τιμή του γάλακτος ήταν σχεδόν σύμφωνη με τις εκτιμήσεις.

Πίνακας 6. Αναμενόμενες και πραγματικές τιμές στον παραγωγό για συγκεκριμένα γεωργικά προϊόντα κατά την περίοδο της ένταξης στην ΕΕ

>ΘΕΣΗ ΠIΝΑΚΑ>

1) Πηγή: Υπουργείο Γεωργίας και Δασοκομίας (ΥΓΔ).

2) Πηγή: Κέντρο Πληροφόρησης του ΥΓΔ (Για συγκριτικούς σκοπούς, η τιμή του βόειου κρέατος εκτιμάται αφαιρουμένης της μείωσης του βάρους του σφάγιου και οι τιμές των δημητριακών αφαιρουμένου του εκτιμούμενου κόστους μεταφοράς).

3) Βόειο κρέας, εκτός του αγελαδινού κρέατος.

4) Αρσενικά βοοειδή, σφαγέντα βάρους άνω των 130 χλγρ.

Το δεύτερο στοιχείο της προσαρμογής του εθνικού καθεστώτος ενίσχυσης ήταν η προσδοκία ότι οι τιμές των εισροών παραγωγής στη γεωργία θα μειωθούν ως αποτέλεσμα της ένταξης. Η πτώση των τιμών ωφείλετο σε μειωμένες τιμές γεωργικών αγαθών (σπόροι, χορτονομή και αγορασμένο συμπληρωματικό ζωικό κεφάλαιο) και στην κατάργηση των φόρων και πληρωμών (φόρος προστιθέμενης αξίας των εισροών παραγωγής και λιπάσματα). Οι προσδοκίες σχετικά με τις μεταβολές των τιμών των βασικών εισροών παραγωγής ήσαν οι εξής: αγορασμένη συμπληρωματική χορτονομή -40%, αγορασμένοι συμπληρωματικοί σπόροι -36%, αγορασμένο συμπληρωματικό ζωικό κεφάλαιο -33% και λιπάσματα -27%.

Την περίοδο 1994-1995, οι τιμές των ανωτέρω εισροών παραγωγής μεταβλήθηκαν ως εξής: αγορασμένη συμπληρωματική χορτονομή -29%, αγορασμένοι συμπληρωματικοί σπόροι -35%, αγορασμένο συμπληρωματικό ζωικό κεφάλαιο -30% και λιπάσματα -17%. Κατά μέσον όρο, οι τιμές των βασικών εισροών παραγωγής στη γεωργία μειώθηκαν περίπου κατά 1/5 στη διάρκεια του πρώτου έτους της ένταξης σε σχέση με το προηγούμενο έτος. Ο συνολικός δείκτης των εισροών παραγωγής αυξήθηκε κατά 7% την περίοδο 1995-2000. Η πιο απότομη αύξηση των τιμών σημειώθηκε το 2000 όταν οι τιμές των εισροών αυξήθηκαν σχεδόν 6% σε σχέση με το προηγούμενο έτος.

Το σημείο εκκίνησης για την προσαρμογή του εθνικού καθεστώτος ενίσχυσης για τη γεωργία ήταν η απώλεια εσόδων που αναμενόταν ως αποτέλεσμα της μείωσης των τιμών αγοράς. Εκτιμώντας την ανάγκη χορήγησης ενίσχυσης, ελήφθησαν επίσης υπόψη εκτιμήσεις για μείωση του κόστους παραγωγής. Οι απώλειες εσόδων όσον αφορά ορισμένα προϊόντα μετά την ένταξη οφείλονταν στο γεγονός ότι οι τιμές αυτών των προϊόντων παρέμειναν χαμηλότερα από τα αναμενόμενα επίπεδά τους και οι αντίστοιχες των εισροών παραγωγής μειώθηκαν λιγότερο. Η απόδοση της παραγωγής και η δομή του κόστους των εκμεταλλεύσεων επηρέασαν τον αντίκτυπο των αποκλίσεων των τιμών για διάφορους τύπους γεωργικής δραστηριότητας μεταξύ των εκμεταλλεύσεων.

3.4. Αριθμός εκμεταλλεύσεων

Σήμερα υπάρχουν λιγότερες εκμεταλλεύσεις στις βόρειες περιοχές αλλά δεν έχουν επέλθει σημαντικές μεταβολές σε προϊόντα εν γένει όσον αφορά τους όγκους παραγωγής ή το μερίδιο παραγωγής κατ' αναλογία της χώρας συνολικά. Η σημασία των ενισχύσεων στις βόρειες περιφέρειες για τη δημιουργία εισοδήματος των εκμεταλλεύσεων ενισχύθηκε κατά την περίοδο της αξιολόγησης καθώς αντιστάθμισαν εν μέρει τη μείωση άλλων ενισχύσεων στη διάρκεια της μεταβατικής περιόδου. Ο αριθμός των εκμεταλλεύσεων που έλαβαν ενίσχυση για τις βόρειες περιφέρειες (πίνακες 7 και 8) μειώθηκε κατά 5 600 ή 13% από το 1997, όταν το 2000 η εν λόγω ενίσχυση επεκτάθηκε στα χοιροειδή και τα πουλερικά στις περιοχές C1 και C2. Το 2000, περίπου το ήμισυ των 77 900 εκμεταλλεύσεων που έλαβαν στήριξη εισοδήματος (είτε στο πλαίσιο της ΚΓΠ είτε εθνική) έλαβαν και ενίσχυση για τις βόρειες περιφέρειες.

Πίνακας 7. Αριθμός των εκμεταλλεύσεων που έλαβαν ενίσχυση για τις βόρειες περιφέρειες και % μεταβολή κατά την περίοδο 1996-2000 1)

>ΘΕΣΗ ΠIΝΑΚΑ>

1) Η μεταβολή του αριθμού των εκμεταλλεύσεων υπολογίζεται από το 1997 έως το 2000 διότι η ενίσχυση ανά μονάδα ζώντος ζώου δεν είχε επεκταθεί στα χοιροειδή και τα πουλερικά μέχρι το 1997, όταν οι εκμεταλλεύσεις χοιροειδών και πουλερικών στις περιοχές C1 και C2 συμπεριλήφθηκαν στο πεδίο της ενίσχυσης των βορείων περιφερειών με ευρύτερο τρόπο.

Πίνακας 8. Αριθμός εκμεταλλεύσεων που έλαβαν ενίσχυση για τις βόρειες περιφέρειες ανά τάση παραγωγής 1) κατά την περίοδο 1996-2000 2)

>ΘΕΣΗ ΠIΝΑΚΑ>

* Σύνολο για την παραγωγή χοιριδίων, παραγωγή χοίρειου κρέατος και εκτροφή άλλων χοίρων

1) Τάση παραγωγής της εκμετάλλευσης που καθορίζεται με δήλωση του γεωργού.

2) Η μεταβολή του αριθμού των εκμεταλλεύσεων υπολογίζεται από το 1997 έως το 2000 διότι η ενίσχυση ανά μονάδα ζώντος ζώου δεν είχε επεκταθεί στα χοιροειδή και τα πουλερικά μέχρι το 1997, όταν οι εκμεταλλεύσεις χοιροειδών και πουλερικών στις περιοχές C1 και C2 συμπεριλήφθηκαν διεξοδικότερα στο πεδίο της ενίσχυσης των βορείων περιφερειών.

Η μέση έκταση των εκμεταλλεύσεων αυξήθηκε κατά την περίοδο της αξιολόγησης για όλους τους τύπους γεωργικής δραστηριότητας. Το 2000, οι μεγαλύτερες εκμεταλλεύσεις, που υπερβαίνουν κατά μέσον όρο τα 35 εκτάρια έκτασης, ξεκίνησαν την παραγωγή χοίρειου κρέατος. Η έκταση των εκμεταλλεύσεων που παράγουν γάλα ανερχόταν κατά μέσον όρο σε 30 εκτάρια και των άλλων εκμεταλλεύσεων βοοειδών μόλις που υπερέβαιναν τα 25 εκτάρια. Οι εκμεταλλεύσεις που ασχολούνται με την καλλιέργεια σιτηρών κυμαίνονταν κατά μέσον όρο γύρω στα 23 εκτάρια έκτασης και ο μέσος όρος για άλλους τύπους γεωργικής δραστηριότητας ήταν γύρω στα 14 εκτάρια. Οι εκμεταλλεύσεις που ασχολούνται με την παραγωγή χοίρειου κρέατος σημείωσαν μεγάλη αύξηση την περίοδο 1996 - 2000, εφόσον η μέση αύξηση της έκτασης είναι 6,7 εκτάρια. Η συνολική έκταση εκμεταλλεύσεων που παράγουν γάλα αυξήθηκε κατά μέσον όρο κατά 3,8 εκτάρια και οι εκμεταλλεύσεις για άλλα βοοειδή κατά 4,7 εκτάρια κατά μέσον όρο. Η μέση έκταση των εκμεταλλεύσεων που εξειδικεύονται στην παραγωγή σιτηρών αυξήθηκε σχεδόν κατά 3 εκτάρια.

3.5. Ανάπτυξη της παραγωγής

Το μερίδιο της ζωικής παραγωγής στις βόρειες περιοχές κατ´ αναλογία με τη χώρα συνολικά παρέμεινε αρκετά σταθερό για τα περισσότερα προϊόντα στη διάρκεια της περιόδου αξιολόγησης (πίνακας 9). Περίπου τα Ύ του γάλακτος και του βόειου κρέατος παράγεται εντός της περιοχής για την οποία χορηγείται η ενίσχυση. Το ανάλογο μερίδιο γαλακτοκομικής παραγωγής αυξήθηκε κατά 3%. Το μερίδιο βόειου κρέατος κυμαινόταν μεταξύ 72-76%. Σχεδόν το ήμισυ του πρόβειου κρέατος εξακολουθεί να παράγεται εντός της περιοχής αλλά το μερίδιό του παρέμεινε σχεδόν αμετάβλητο την περίοδο 1995-2000. Περίπου το 40% του χοίρειου κρέατος παράγεται στην περιοχή της ενίσχυσης και το μερίδιό του παρέμεινε σχεδόν αμετάβλητο την περίοδο 1995-2000. Το 1/3 του κρέατος πουλερικών παράγεται στην περιοχή της ενίσχυσης. Το μεγαλύτερο μέρος της παραγωγής πουλερικών συγκεντρώνεται εκτός των βορείων περιοχών. Σχεδόν το Ό των αυγών παράγονται εντός της περιοχής. Ωστόσο, η παραγωγή αυγών τείνει να συγκεντρώνεται κυρίως εκτός των βορείων περιοχών.

Πίνακας 9. Ποσοστιαίο μερίδιο των βασικών κτηνοτροφικών προϊόντων στις βόρειες περιοχές σε σχέση με τη χώρα συνολικά κατά την περίοδο 1995-2000

>ΘΕΣΗ ΠIΝΑΚΑ>

Εφόσον ο αριθμός των μονάδων που λαμβάνουν τις εν λόγω ενισχύσεις για τη ζωική παραγωγή, εξαιρουμένων των πουλερικών που προορίζονται για την παραγωγή κρέατος, που από το 1997 και εξής φθίνει σε ετήσια βάση, οιαδήποτε αύξηση αποδίδεται στην αυξημένη παραγωγικότητα.

Η έκταση της φυτικής παραγωγής στις βόρειες περιοχές την περίοδο 1995-2000 εμφαίνεται στον πίνακα 10. Η καλλιέργεια αρτοποιήσιμων σιτηρών (ειδικότερα η καλλιέργεια σίτου) συγκεντρώνεται κυρίως εκτός της περιοχής της ενίσχυσης. Είναι η πηγή σχεδόν του 1/5 της παραγόμενης σίκαλης. Η ποιότητα τη σίκαλης εξαρτάται σε μεγάλο βαθμό από καιρικές συνθήκες του φθινοπώρου. Σχεδόν το σύνολο της βύνης της κριθής και των ζαχαρότευτλων παράγεται εκτός των βορείων περιοχών. Αντιθέτως, η καλλιέργεια βοσκότοπων είναι αναλογικά συνηθέστερη στις βόρειες περιοχές λόγω της υψηλής συγκέντρωσης της παραγωγής γάλακτος και βόειου κρέατος στην περιοχή. Πλέον του ημίσεος του συνόλου των κτηνοτροφικών σιτηρών παράγεται στην περιοχή της ενίσχυσης. Η αναλογία των καλλιεργούμενων κτηνοτροφικών σιτηρών έχει επίσης αυξηθεί. Το μεγαλύτερο μέρος των γεωμήλων που προορίζεται για την παραγωγή αμύλου καλλιεργείται στις περιοχές C1 και C2 (εφόσον το 60% της συνολικής έκτασης καλύπτεται από την εν λόγω καλλιέργεια).

Πίνακας 10. Ποσοστά των βορείων περιοχών στις οποίες παράγονταν βασικά φυτικά προϊόντα, βρίσκονταν σε αγρανάπαυση ή παράγονταν φυτικά προϊόντα σε σχέση με την υπόλοιπη χώρα κατά την περίοδο 1995-2000

>ΘΕΣΗ ΠIΝΑΚΑ>

Τα επίπεδα εσοδείας σιτηρών και οι ετήσιες διακυμάνσεις έχουν αντίκτυπο στους όγκους παραγωγής σιτηρών και έμμεσα στην παραγωγή και αποδοτικότητα του ζωικού κεφαλαίου. Ασφαλώς, ο αντίκτυπος είναι υψηλότερος για εκμεταλλεύσεις που εξειδικεύονται στη φυτική παραγωγή απ' ότι γι' αυτές που ασχολούνται με τη ζωική παραγωγή.

Κάθε χρόνο, οι μεταβολές των καιρικών συνθηκών είναι ο σοβαρότερος λόγος των αποκλίσεων της παραγωγής. Την περίοδο 1995-2000, οι ετήσιες μεταβολές στις αποδόσεις της συγκομιδής ανά εκτάριο στις βόρειες περιοχές κυμαίνονταν από 1 900 - 3 400 χλγρ για το κριθάρι. 2 100 - 3 200 χλγρ για τη βρώμη, 2 200 - 3 600 χλγρ για τον ανοιξιάτικο σίτο και 1 300 - 2 100 χλγρ για τη σίκαλη. Οι αποδόσεις της ξηράς χορτονομής κυμαίνονταν από 3 200 - 4 100 χλγρ και οι αποδόσεις ανά εκτάριο ενσίρωσης από 17 400 - 20 000 χλγρ.

3.6. Οικονομικός αντίκτυπος της ενίσχυσης

Το μερίδιο της ενίσχυσης για τις βόρειες περιφέρειες στη δημιουργία εισοδήματος των νοικοκυριών αυξήθηκε κατά την περίοδο αξιολόγησης 1995 - 2000. Αντίστοιχα, η ενδιάμεση ενίσχυση μειώθηκε σταδιακά και διακόπηκε στις αρχές του 2000. Η σημασία των ενισχύσεων για τις βόρειες περιφέρειες ήταν μεγαλύτερη για εκμεταλλεύσεις ζωικής παραγωγής από τις αντίστοιχες της φυτικής παραγωγής. Το 2000, όταν οι ενισχύσεις για τις βόρειες περιφέρειες έφθασαν το μακροπρόθεσμο επίπεδό τους, η αναλογία τους στο καθαρό γεωργικό εισόδημα των αγροτικών οικογενειών ήταν, σύμφωνα με υπολογισμούς, 50 - 90% για τη γαλακτοκομική παραγωγή, γύρω στο 50% για τη χοιροτροφία και 10 - 20% για τη φυτική παραγωγή, ανάλογα με την περιοχή.

Με βάση τα λογιστικά αποτελέσματα που διατίθενται μέχρι το 1998, η αποδοτικότητα των εκμεταλλεύσεων παραγωγής γάλακτος, χοίρειου κρέατος και σιτηρών ακολουθούσε εν γένει πτωτική τάση σε σχέση με τη μέση κατάσταση των τριών ετών που προηγήθηκαν της ένταξης. Κανένας από τους στόχους για τις αποδοχές της γεωργικής οικογένειας ή τους τόκους κεφαλαίου και δεν επιτεύχθηκε από τις εξετασθείσες τάσεις παραγωγής για την περίοδο μετά το 1994, με άλλα λόγια ο συντελεστής αποδοτικότητας ήταν μικρότερος από 1. Περισσότερο αποδοτικές έδειξαν να είναι η χοιροτροφία και η καλλιέργεια σιτηρών ενώ η γαλακτοκομική παραγωγή η λιγότερο αποδοτική από τις ομάδες των εκμεταλλεύσεων. Ωστόσο, η ανάλογη διαφορά αποδοτικότητας μεταξύ γαλακτοκομικής παραγωγής και χοιροτροφίας παρέμεινε αρκετά σταθερή καθ' όλη τη διάρκεια της περιόδου, έτσι ώστε η εισαγωγή νέων συστημάτων εισοδηματικών ενισχύσεων το 1995 δεν φάνηκε να μεταβάλλει τον κεντρικό ρόλο αυτών των δύο βασικών τάσεων παραγωγής το 1995.

Καίτοι κατά μέσον όρο οι εκμεταλλεύσεις κατάφεραν σχεδόν να διατηρήσουν το προηγούμενο εισοδηματικό τους επίπεδό, αυξάνοντας μεταξύ άλλων το μέγεθός τους, το σύστημα χορήγησης ενισχύσεων δεν ήταν σε θέση να εξασφαλίσει τη συγκράτηση της αποδοτικότητας στο επίπεδο που επικρατούσε πριν από την ένταξη στην ΕΕ. Χωρίς ενισχύσεις για τις βόρειες περιφέρειες, η αποδοτικότητα των εκμεταλλεύσεων θα μειωθεί απότομα.

3.7. Αντίκτυπος στην τροφική αλυσίδα

Η κατάσταση όσον αφορά το χονδρεμπόριο και το λιανεμπόριο, τη μεταποίηση και την εμπορία των προϊόντων που ανήκουν στο σύστημα χορήγησης ενισχύσεων για τις βόρειες περιφέρειες παρέμεινε αρκετά σταθερή στη συγκεκριμένη περιοχή. Μεταξύ των επιχειρήσεων του κλάδου των τροφίμων, ο αριθμός των γαλακτοκομείων και των σφαγείων που αγοράζουν πρώτες ύλες από γεωργία μειώθηκε κατά την περίοδο αξιολόγησης στις βόρειες περιοχές. Οι βορειότερες περιοχές μπορούν να είναι κάπως προβληματικές από την άποψη των επιχειρήσεων μεταποίησης που λειτουργούν σε εθνική κλίμακα: ποσότητες πρώτης ύλης που δύνανται να αποκτηθούν από την περιοχή είναι χαμηλές σε σχέση με τους συνολικούς όγκους αυτών των επιχειρήσεων, το κόστος μεταφοράς είναι υψηλό και οι αγορές βρίσκονται σε μεγάλη απόσταση.

Οι ενισχύσεις για τη μεταφορά του γάλακτος και του κρέατος στο πλαίσιο του συστήματος των ενισχύσεων για τις βόρειες περιφέρειες είναι απαραίτητες διότι συνδράμουν τη διατήρηση της παραγωγής στις πιο απομακρυσμένες περιοχές. Είναι αλήθεια ότι λειτουργούν στην περιοχή ορισμένα μικρά σφαγεία (τα λεγόμενα σφαγεία εκμετάλλευσης) κι ορισμένες μικρές επιχειρήσεις των οποίων η μεταποίηση βασίζεται κυρίως σε ίδια πρώτη ύλη για τους σκοπούς της τοπικής ζήτησης. Όμως, στις αραιοκατοικημένες, εκτεταμένες απομακρυσμένες περιοχές, η οικονομικά βιώσιμη παραγωγή δεν μπορεί να βασίζεται αποκλειστικά και μόνο στην τοπική κατανάλωση.

3.8. Αντίκτυπος στην κατάσταση του περιβάλλοντος

Ένας από τους σκοπούς του συστήματος χορήγησης ενισχύσεων στις βόρειες περιφέρειες ήταν να επηρεάσει θετικά την εφαρμογή της περιβαλλοντικής προστασίας και διατήρησης εξαρτώντας την εκταμίευση της ενίσχυσης από όρους όπως η χρήση αρόσιμων γαιών (ορθές γεωργικές πρακτικές) και οι ποσότητες ζωικού κεφαλαίου (μέγιστη πυκνότητα). Επειδή τα διάφορα επιχειρησιακά προγράμματα έχουν αντίκτυπο στο περιβάλλον, η επίδραση οιουδήποτε μεμονωμένου προγράμματος δεν μπορεί να διαχωριστεί από το σύνολο. Καίτοι οι αλλαγές στο περιβάλλον συμβαίνουν με σχετικά βραδύ ρυθμό, η έρευνα για τις συγκεκριμένες αλλαγές δείχνει την κατεύθυνση της περιβαλλοντικής μεταβολής. Η χρήση λιπασμάτων και φυτοφαρμάκων έχει μειωθεί αισθητά. Η επίπτωση της σχετικής με το νιτρικό άλας απογύμνωσης μειώθηκε κατά 4-15% σε ορισμένες περιοχές και η διάβρωση από τον φώσφορο κατά 5-13%. Τα επίπεδα διαλυτού φώσφορου παρέμειναν τα ίδια ή σημείωσαν ανεπαίσθητη άνοδο. Ο αντίκτυπος των διάφορων μέτρων ήταν θετικά εμφανής στο φυσικό τοπίο και στην έκταση της φυσικής ποικιλότητας.

3.9. Κοινωνικοοικονομικός αντίκτυπος

Το σύστημα χορήγησης ενισχύσεων στις βόρειες περιφέρειες αποτελεί μέρος των ληφθέντων μέτρων μέσω των οποίων καταβάλλεται προσπάθεια για τη συγκράτηση του πληθυσμού στις βόρειες και ανατολικές περιοχές. Η μεγαλύτερη απειλή για τη διατήρηση του αγροτικού τρόπου ζωής σε ολόκληρη την περιοχή είναι η διαρκής μετανάστευση προς το εξωτερικό. Με εξαίρεση ορισμένα κέντρα ανάπτυξης της περιοχής, η μετανάστευση ήταν κυρίως προς την κατεύθυνση του νότιου τμήματος της Φινλανδίας. Δεδομένου ότι τα άτομα που μεταναστεύουν είναι νέοι και μορφωμένοι, το αποτέλεσμα είναι μείωση του μέσου μορφωτικού επιπέδου του εργατικού δυναμικού στις περιοχές που παρατηρείται η μετανάστευση και δημογραφική προδιάθεση στην ηλικιακή δομή του πληθυσμού. Η μείωση του πληθυσμού επιφέρει πολλαπλασιαστικό αποτέλεσμα: η διατήρηση της υποδομής καθίσταται δυσχερής και οι υπηρεσίες πιο δαπανηρές. Οι αρνητικές επιπτώσεις του φθίνοντος πληθυσμού στην τοπική οικονομία των περιοχών είναι σημαντικές μακροπρόθεσμα. Χωρίς τις ενισχύσεις στις βόρειες περιφέρειες, οι γεωργικές δραστηριότητες δεν θα είναι πλέον αποδοτικές και πολλές εκμεταλλεύσεις πιθανόν να αναγκαστούν να διακόψουν την παραγωγή τους, πράγμα που με τη σειρά του προστίθεται στην απώλεια πληθυσμού των αγροτικών περιοχών.

4. ΣΥΜΠΕΡΑΣΜΑΤΑ

Σύμφωνα με το άρθρο 142 της πράξης προσχώρησης, η Επιτροπή, με την απόφαση 95/196/ΕΚ της 4ης Μαρτίου 1995, επιτρέπει στη Φινλανδία να χορηγεί μακροπρόθεσμες εθνικές ενισχύσεις σε γεωργικές περιοχές που βρίσκονται βορείως του 62ου παράλληλου και ορισμένες όμορες περιοχές που επηρεάζονται από παρόμοιες κλιματικές συνθήκες καθιστώντας τη γεωργική δραστηριότητα ιδιαιτέρως δυσχερή.

Με την παρούσα έκθεση για τις παραχωρηθείσες εγκρίσεις και τα αποτελέσματά τους, έκθεση η οποία βασίστηκε σε στοιχεία που παρασχέθηκαν από τις φινλανδικές αρχές, κατ'εφαρμογή του άρθρου 143 παράγραφος 2 της πράξης προσχώρησης, με σκοπό την υποβολή της στο Συμβούλιο, διαπιστώνεται :

1) Ότι για το μεγαλύτερο τμήμα των τομέων για τους οποίους επετράπη η χορήγηση ενισχύσεων για τις βόρειες περιοχές, δεν παρατηρήθηκε κατά το 1995 υπέρβαση ούτε της παραγωγής ούτε του επιπέδου της επιτρεπόμενης στήριξης. Ωστόσο, σημειώθηκε υπέρβαση του επιπέδου παραγωγής στις ακόλουθες περιπτώσεις:

- υπέρβαση των επιπέδων παραγωγής πρόβειου κρέατος την περίοδο 1996-97' μείωση της ενίσχυσης κατ' αντίστοιχο ποσό τα επόμενα έτη,

- υπέρβαση των επιπέδων παραγωγής χοίρειου κρέατος το 1997' μείωση της ενίσχυσης κατ' αντίστοιχο ποσό το επόμενο έτος,

- υπέρβαση των επιπέδων παραγωγής κρέατος πουλερικών την περίοδο 1996-97' μείωση της ενίσχυσης κατ' αντίστοιχο ποσό τα επόμενα έτη,

- υπέρβαση των επιπέδων γαλακτοκομικής παραγωγής την περίοδο 1998-2000' μείωση της ενίσχυσης κατ' αντίστοιχο ποσό τα επόμενα έτη.

2) Ότι οι κοινοτικές ενισχύσεις (ενισχύσεις των αγορών, αντισταθμιστική αποζημίωση και γεωργοπεριβαλλοντικά μέτρα) που χορηγήθηκαν ανά προϊόν, παρέμειναν κάτω από το επίπεδο που ελήφθη υπόψη για τον καθορισμό των επιτρεπομένων ενισχύσεων για τις βόρειες περιοχές. κατά συνέπεια, η υλοποίησή τους δεν οδηγεί σε υπέρβαση της εφαρμοζόμενης ενίσχυσης πριν την ένταξη.

3) Ότι οι έλεγχοι που διεξήχθησαν από το κράτος μέλος απέδειξαν την ορθή χορήγηση των ενισχύσεων.

4) Ότι οι χορηγηθείσες ενισχύσεις διαδραματίζουν σημαντικό ρόλο για την προστασία του περιβάλλοντος και τη διατήρηση του φυσικού τοπίου και κατά συνέπεια είναι σύμφωνες με την παράγραφο 3 του άρθρου 142 της πράξης προσχώρησης.

Με βάση τα προαναφερθέντα, διαπιστώνεται ότι, κατά κανόνα, οι φινλανδικές αρχές προέβησαν στην ορθή εφαρμογή της απόφασης 95/196/ΕΚ της Επιτροπής σχετικά με τις ενισχύσεις στις βόρειες περιοχές. Για τις ελάχιστες περιπτώσεις στις οποίες διαπιστώθηκε υπέρβαση των μέγιστων όγκων παραγωγής, η μείωση της ενίσχυσης πρέπει να επιβληθεί σύμφωνα με την απόφαση της Επιτροπής.

ΠΑΡΑΡΤΗΜA

Eξέλιξη των ενισχύσεων και της παραγωγής ανά προϊόν την περίοδο 1996-2000

Στο ακόλουθο τμήμα, η εξέλιξη των ενισχύσεων και της παραγωγής εξετάζεται ανά προϊόν. Στο πλαίσιο αυτό, πρέπει να ληφθεί υπόψη ότι το επίπεδο της ενίσχυσης ορισμένων προϊόντων αυξάνει σταδιακά μέχρι το 2000. Αυτή η μοναδιαία αύξηση αντισταθμίζει εν μέρει την προοδευτική μείωση των ενισχύσεων στη διάρκεια της μεταβατικής περιόδου σύμφωνα με τα άρθρα 138-140.

1. ζωικη παραγωγη

1.1. Bόειο κρέας

Περίπου το 72% της συνολικής παραγωγής βόειου κρέατος προέρχεται από τις βόρειες περιοχές.

>ΘΕΣΗ ΠIΝΑΚΑ>

1) Εξαιρουμένου του αγελαδινού κρέατος, η παραγωγή ανήλθε σε 22 693 τόνους το 2000 (26 300 τ. την περίοδο αναφοράς).

Σημείωση: Η παραγωγή βόειου κρέατος παρέμεινε κάτω από το επίπεδο της περιόδου αναφοράς καθ' όλη την περίοδο της αξιολόγησης.

1.1.1. Θηλάζουσες αγελάδες

Περίπου το 55% των θηλαζουσών αγελάδων έχει εκτραφεί σε βόρειες περιοχές

>ΘΕΣΗ ΠIΝΑΚΑ>

Σημείωση: Το σύνολο των ΜΧΖ θηλαζουσών αγελάδων παρέμεινε κάτω από το επίπεδο της περιόδου αναφοράς καθ' όλη την περίοδο της αξιολόγησης, εξαιρουμένων των ετών 1996-97. Oμοίως η συνολική εκταμιευθείσα ενίσχυση παρέμεινε κάτω από το επιτρεπόμενο επίπεδο.

1.1.2. Αρσενικά βοοειδή

Περίπου το 75% των αρσενικών βοοειδών έχουν εκτραφεί σε βόρειες περιοχές.

>ΘΕΣΗ ΠIΝΑΚΑ>

1) Ανά μονάδα ζώντος ζώου για τα σφαγέντα αρσενικά βοοειδή στην υποπεριφέρεια C3, υποπεριοχή P1-P2 καταβλήθηκε ποσό 780 FIM' στην υποπεριοχή P3-P4, 1 080 FIM , και στην υποπεριφέρεια C4, σε μέρη της υποπεριοχής P4, 1 080 FIM και στην υποπεριοχή Ρ5 1 980 FIM.

Σημείωση: Το σύνολο των ΜΧΖ των αρσενικών βοοειδών παρέμεινε κάτω από το επίπεδο της περιόδου αναφοράς καθ' όλη την περίοδο της αξιολόγησης. Oμοίως η συνολική εκταμιευθείσα ενίσχυση παρέμεινε κάτω από το επιτρεπόμενο επίπεδο.

1.1.3. Δαμαλίδες για σφαγή

Περίπου το 77 % των δαμαλίδων για σφαγή έχουν εκτραφεί σε βόρειες περιοχές.

>ΘΕΣΗ ΠIΝΑΚΑ>

Σημείωση: Ο συνολικός αριθμός δαμαλίδων παρέμεινε κάτω από το επίπεδο της περιόδου αναφοράς καθ' όλη την περίοδο της αξιολόγησης. Oμοίως η συνολική εκταμιευθείσα ενίσχυση παρέμεινε κάτω από το επιτρεπόμενο επίπεδο.

1.2. Προβατίνες και αίγες

Η συνολική παραγωγή πρόβειου κρέατος σε βόρειες περιοχές αντιστοιχεί στο 25% της συνολικής παραγωγής.

>ΘΕΣΗ ΠIΝΑΚΑ>

Σημείωση: Το σύνολο των ΜΧΖ των προβατίνων και αιγών παρέμεινε κάτω από το επίπεδο της περιόδου αναφοράς καθ' όλη την περίοδο της αξιολόγησης. Oμοίως η συνολική εκταμιευθείσα ενίσχυση παρέμεινε κάτω από το επιτρεπόμενο επίπεδο. Το 1996-97 παρατηρήθηκε υπέρβαση των επιτρεπόμενων επιπέδων της παραγωγής πρόβειου κρέατος, συνέπεια της οποίας μειώθηκε η ενίσχυση το 1997 και 1998.

1.3. Χοιροειδή

Το 40-42 % των χοιροειδών έχουν εκτραφεί στις βόρειες περιοχές.

>ΘΕΣΗ ΠIΝΑΚΑ>

1) Συμπεριλαμβανομένου του κρέατος χοιρομητέρων (3 100 τ).

Σημείωση: Το σύνολο των χοίρων (ΜΧΖ) υπερέβη το επίπεδο της περιόδου αναφοράς καθ' όλη την περίοδο της αξιολόγησης και η παραγωγή χοίρειου κρέατος υπερέβη το επιτρεπόμενο επίπεδο το 1997. Αντιθέτως, η συνολική ενίσχυση για τα χοιροειδή ήταν χαμηλότερη από τα επιτρεπόμενα επίπεδα καθ' όλη την περίοδο αξιολόγησης. Λόγω υπέρβασης του επιτρεπόμενου επιπέδου παραγωγής το 1997, η μοναδιαία ενίσχυση για το 1998 μειώθηκε.

1.4. Πουλερικά

1.4.1. Παραγωγή αυγών

Περίπου το 27 % των αυγών έχουν παραχθεί στις βόρειες περιοχές.

>ΘΕΣΗ ΠIΝΑΚΑ>

Σημείωση: Το σύνολο των ορνίθων (ΜΧΖ) παρέμεινε κάτω από το επίπεδο της περιόδου αναφοράς καθ' όλη την περίοδο της αξιολόγησης. Oμοίως η συνολική εκταμιευθείσα ενίσχυση παρέμεινε κάτω από το επιτρεπόμενο επίπεδο.

1.4.2. Παραγωγή κρέατος πουλερικών

Περίπου το 1/3 του κρέατος πουλερικών παράγεται στις βόρειες περιοχές.

>ΘΕΣΗ ΠIΝΑΚΑ>

Σημείωση: Το σύνολο των ορνίθων (ΜΧΖ) υπερέβη το επίπεδο της περιόδου αναφοράς καθ' όλη την περίοδο της αξιολόγησης και η παραγωγή κρέατος πουλερικών υπερέβη το επιτρεπόμενο επίπεδο. Αντιθέτως, η συνολική ενίσχυση παρέμεινε κάτω από το επιτρεπόμενο επίπεδο. Αντιθέτως, η συνολική εκταμιευθείσα ενίσχυση παρέμεινε κάτω από το επιτρεπόμενο επίπεδο καθ' όλη την περίοδο. Λόγω υπέρβασης τα προηγούμενα έτη της συνολικής παραγωγής μειώθηκε η μοναδιαία ενίσχυση το 1997-1998.

1.4.3. Πουλερικά, συνολικά

>ΘΕΣΗ ΠIΝΑΚΑ>

Σημείωση: Η συνολική ενίσχυση παρέμεινε κάτω από το επιτρεπόμενο επίπεδο καθ´όλη την περίοδο της αξιολόγησης.

1.5. Άλογα

Περίπου το 61 % των φινλανδικών αλόγων εκτρέφονται στις βόρειες περιοχές.

>ΘΕΣΗ ΠIΝΑΚΑ>

1) Φοράδες αναπαραγωγής, φινλανδικά ψυχρόαιμα άλογα και άλλα άλογα ηλικίας 1-3 ετών.

Σημείωση: Το σύνολο των αλόγων (ΜΧΖ) υπερέβη το επίπεδο της περιόδου αναφοράς καθ' όλη την περίοδο της αξιολόγησης. Η συνολική εκταμιευθείσα ενίσχυση παρέμεινε κάτω από το επιτρεπόμενο επίπεδο στη διάρκεια της περιόδου. (Σημείωση: Οι ενισχύσεις στις βόρειες περιοχές για τα άλογα εκταμιεύτηκαν μόνο για την περίοδο 1999-2000).

1.6. Τάρανδοι

Τάρανδοι εκτρέφονται μόνο στις βόρειες περιοχές.

>ΘΕΣΗ ΠIΝΑΚΑ>

Σημείωση: Ο αριθμός των ταράνδων παρέμεινε μικρότερος εκείνου της περιόδου αναφοράς καθ' όλη την περίοδο της αξιολόγησης. Oμοίως η συνολική εκταμιευθείσα ενίσχυση παρέμεινε κάτω από το επιτρεπόμενο επίπεδο.

1.7. Σύνοψη της παραγωγής κρέατος στις βόρειες περιοχές

Σύμφωνα με την απόφαση αριθ. 2000/405/ΕΚ της Επιτροπής η παραγωγή κρέατος πρέπει κατ' αρχήν να εξετάζεται σε συνολικό επίπεδο. Σύνοψη παρουσιάζεται στον ακόλουθο πίνακα:

>ΘΕΣΗ ΠIΝΑΚΑ>

Σημείωση: Έλεγχος που διενεργήθηκε για τη συνολική παραγωγή κρέατος στην υποπεριφέρεια C (βόρεια περιοχή) δείχνει ότι παρέμεινε κάτω από το επιτρεπόμενο επίπεδο καθ' όλη την περίοδο της αξιολόγησης.

1.8. Γάλα

Οι εκμεταλλεύσεις που παράγουν γάλα στις βόρειες περιοχές είναι 15 423, αριθμός που αντιστοιχεί στο 76% του συνόλου των εκμεταλλεύσεων γάλακτος στη Φινλανδία. Παράγουν περίπου το 75% της συνολικής ποσότητας γάλακτος.

>ΘΕΣΗ ΠIΝΑΚΑ>

1) FIM ανά χλγρ στην υποπεριφέρεια C3: P1 = 0,79, P2 = 0,89, P3-P4 = 1,04, στην υποπεριφέρεια C4: P4 = 1,31, P5 = 1,84.

2) Η ενίσχυση εφαρμόζεται μόνο για το αγελαδινό γάλα..

3) Ο αριθμός αυξάνει όταν αποφασίζεται αύξηση στις ποσότητες γάλακτος που χορηγούνται σύμφωνα με την πράξη προσχώρησης, από το απόθεμα που αποφασίζεται βάσει της φινλανδικής ποσόστωσης SLOM.

Σημείωση: Η συνολική παραγωγή γάλακτος υπερέβη τον επιτρεπόμενο όγκο το 1998, 1999 και 2000. Στο πλαίσιο αυτό, πρέπει να ληφθεί υπόψη ότι οι ποσότητες αναφοράς έχουν συμπεριλάβει επιπλέον SLOM για τις περιόδους ποσοστώσεων 1997/98 και 1998/99, αλλά όχι για τις περιόδους ποσοστώσεων 1999/2000 και 2000/01, που αντιστοιχούν συνολικά σε 2 067 τόνους. Η συνολική εκταμιευθείσα ενίσχυση παρέμεινε κάτω από το επιτρεπόμενο ποσό καθ' όλη την περίοδο αξιολόγησης. Λόγω υπέρβασης της συνολικής παραγωγής μειώθηκε η μοναδιαία ενίσχυση το 1999 και 2000.

1.9. Ενισχύσεις για τη μεταφορά

Η ενίσχυση για τη μεταφορά γάλακτος εφαρμόζεται στο Kainuu, στην επαρχία Lapland και στην περιφέρειεα Koillismaa. Η ενίσχυση για τη μεταφορά κρέατος εφαρμόζεται στην επαρχία Lapland. Η ενίσχυση για τη μεταφορά εφαρμόζεται για την αντιστάθμιση του κόστους μεταφοράς από την εκμετάλλευση στον τόπο μεταποίησης πρώτου βαθμού. Η εν λόγω ενίσχυση δηλώνεται σε FIM ανά τόνο ( η εκτίμηση του μέσου πραγματικού κόστους είναι 54,00 FIM/τ. για τη μεταφορά γάλακτος και 0,50 FIM/τ. για τη μεταφορά κρέατος). Κατά τον υπολογισμό των όγκων λαμβάνονται υπόψη η μέση ποσότητα που παραδίδεται ανά γεωργική εκμετάλλευση σε γαλακτοκομεία, η μέση πυκνότητα εκμεταλλεύσεων στη γαλακτοκομική περιοχή και η μέση απόσταση μεταξύ εκμεταλλεύσεων και γαλακτοκομείων.

Η εφαρμοζόμενη ενίσχυση για τη μεταφορά γάλακτος και κρέατος στις περιφέρειες της Κοινότητας μπορεί να θεωρηθεί ενίσχυση για τη διευκόλυνση της πώλησης προϊόντων σύμφωνα με το άρθρο 142 παράγραφος 3, τρίτη παράγραφος και συνεπώς να είναι αποδεκτή.

>ΘΕΣΗ ΠIΝΑΚΑ>

Σημείωση: Η ενίσχυση για τη μεταφορά παρέμεινε κάτω από το επιτρεπόμενο επίπεδο καθ' όλη την περίοδο της αξιολόγησης.

2. φυτικη παραγωγη

2.1. Ζαχαρότευτλα

Στη βόρεια περιοχή καλλιεργείται το 8% των ζαχαρότευτλων.

Εκτός από την ενίσχυση ανά εκτάριο που εφαρμόζεται στις γενικές ενισχύσεις για τις βόρειες περιοχές, εφαρμόζεται ξεχωριστή ενίσχυση ανά εκτάριο για ζαχαρότευτλα.

>ΘΕΣΗ ΠIΝΑΚΑ>

1) Περιλαμβάνεται γενική ενίσχυση ανά εκτάριο και ενίσχυση ανά εκτάριο για ζαχαρότευτλα.

Σημείωση: Τόσο η συνολική παραγωγή όσο και η εφαρμοζόμενη συνολική ενίσχυση παρέμεινε κάτω από το επιτρεπόμενο επίπεδο καθ' όλη την περίοδο της αξιολόγησης.

2.2. Γεώμηλα για παραγωγή αμύλου

Οι βόρειες περιοχές καλύπτουν το 60% της συνολικής παραγωγής του εν λόγω προϊόντος.

Εκτός από την ενίσχυση ανά εκτάριο που εφαρμόζεται στις γενικές ενισχύσεις για τις βόρειες περιοχές, εφαρμόζεται ξεχωριστή ενίσχυση ανά εκτάριο για τα γεώμηλα για παραγωγή αμύλου.

>ΘΕΣΗ ΠIΝΑΚΑ>

1) Περιλαμβάνει τόσο τη γενική ενίσχυση ανά εκτάριο όσο και την ενίσχυση ανά εκτάριο για την παραγωγή αμύλου.

Σημείωση: Η καλλιεργούμενη έκταση παρέμεινε χαμηλότερη από την αντίστοιχη της περιόδου αναφοράς καθ' όλη την περίοδο της αξιολόγησης. Τόσο η συνολική παραγωγή όσο και η εφαρμοζόμενη συνολική ενίσχυση παρέμεινε κάτω από το επιτρεπόμενο επίπεδο καθ' όλη την περίοδο της αξιολόγησης.

2.3. Σιτηρά και άλλες αροτραίες καλλιέργειες (Σύνοψη των πινάκων 2.3.1. και 2.3.2.)

Οι εκμεταλλεύσεις στις βόρειες περιοχές καλύπτουν περίπου το 42% της συνολικής παραγωγής σιτηρών.

>ΘΕΣΗ ΠIΝΑΚΑ>

Σημείωση: Η καλλιεργούμενη έκταση παρέμεινε χαμηλότερη από την αντίστοιχη της περιόδου αναφοράς καθ' όλη την περίοδο της αξιολόγησης. Τόσο η συνολική παραγωγή όσο και η εφαρμοζόμενη συνολική ενίσχυση παρέμειναν κάτω από το επιτρεπόμενο επίπεδο καθ' όλη την περίοδο της αξιολόγησης.

2.3.1. Κριθάρι, βρώμη ,μείγμα δημητριακών

Στις βόρειες περιοχές καλλιεργείται περίπου το 55 % των κτηνοτροφικών σιτηρών.

>ΘΕΣΗ ΠIΝΑΚΑ>

Σημείωση: Η καλλιεργούμενη έκταση παρέμεινε χαμηλότερη από την αντίστοιχη της περιόδου αναφοράς καθ' όλη την περίοδο της αξιολόγησης. Τόσο η συνολική παραγωγή όσο και η εφαρμοζόμενη συνολική ενίσχυση παρέμειναν κάτω από το επιτρεπόμενο επίπεδο καθ' όλη την περίοδο της αξιολόγησης.

2.3.2. Λοιπά σιτηρά καιλοιπές αροτραίες καλλιέργειες

>ΘΕΣΗ ΠIΝΑΚΑ>

1) Συμπεριλαμβάνει τη γενική ενίσχυση ανά εκτάριο και την ενίσχυση ανά εκτάριο για μεμονωμένες καλλιέργειες.

2) Στις υποπεριφέρειες C2 και C2N, η ενίσχυση ανέρχεται σε 160 FIM ανά εκτάριο και 210-400 FIM ανά εκτάριο, ανάλογα με τη μεμονωμένη καλλιέργεια.

Σημείωση: Η συνολική εφαρμοζόμενη ενίσχυση παρέμεινε κάτω από το επιτρεπόμενο ποσό καθ' όλη την περίοδο της αξιολόγησης. Το 2000, η καλλιεργούμενη έκταση υπερέβη την αντίστοιχη της περιόδου αναφοράς και η συνολική παραγωγή υπερέβη το επιτρεπόμενο επίπεδο. Πρέπει να υπενθυμίσουμε ότι, για αροτραίες καλλιέργειες, η ενίσχυση μειώνεται μόνον εάν διαπιστωθεί υπέρβαση της παραγωγής μεγαλύτερη από το 10% κατά μέσον όρο κατά τη διάρκεια δύο διαδοχικών ετών.

2.4. Λαχανικά, άνθη και άλλα φυτά υπό σταθερά στέγαστρα

Οι καλλιέργειες υπό σταθερά στέγαστρα στις βόρειες περιοχές αντιπροσωπεύουν το 45% της συνολικής φυτικής παραγωγής.

Η ενίσχυση χορηγείται κυρίως για την καλλιέργεια ντομάτας, αγγουριών, μαρουλιών, άνηθου, μαϊντανού, μικρών αγγουριών, λάχανου, πάπρικας, κομμένων ανθέων και λαχανικών.

Στις παραγράφους 2.4.1 και 2.4.2 παρουσιάζεται η κατάσταση ανά κατηγορία προϊόντος

2.4.1. Λαχανικά

>ΘΕΣΗ ΠIΝΑΚΑ>

Σημείωση: Η ζώνη παραγωγής υπερέβη το επίπεδο της περιόδου αναφοράς το 1997-2000. Τόσο η συνολική παραγωγή όσο και η εφαρμοζόμενη συνολική ενίσχυση παρέμειναν κάτω από το επιτρεπόμενο επίπεδο καθ' όλη την περίοδο της αξιολόγησης.

2.4.2. Άνθη και καλλωπιστικά φυτά

>ΘΕΣΗ ΠIΝΑΚΑ>

Σημείωση: Η ζώνη παραγωγής υπερέβη το επίπεδο της περιόδου αναφοράς το 1997-2000. Τόσο η συνολική παραγωγή όσο και η εφαρμοζόμενη συνολική ενίσχυση παρέμειναν κάτω από το επιτρεπόμενο επίπεδο καθ' όλη την περίοδο της αξιολόγησης.

2.5. Λαχανικά αγρού

Στις βόρειες περιοχές παράγεται περίπου το 39 % των λαχανικών αγρού.

>ΘΕΣΗ ΠIΝΑΚΑ>

1) Συμπεριλαμβάνει τη γενική ενίσχυση ανά εκτάριο και την ενίσχυση ανά εκτάριο για λαχανικά αγρού.

Σημείωση: Η ζώνη παραγωγής υπερέβη το επίπεδο της περιόδου αναφοράς το 1996-2000. Τόσο η συνολική παραγωγή όσο και η εφαρμοζόμενη συνολική ενίσχυση παρέμειναν κάτω από το επιτρεπόμενο επίπεδο καθ' όλη την περίοδο της αξιολόγησης.

2.6. Μήλα

Μόνο μικρή ποσότητα μήλων καλλιεργείται στις βόρειες περιοχές. Το μερίδιο της συνολικής παραγωγής είναι 6% και υπάρχουν 117 παραγωγοί. Η αρόσιμη έκταση δεν συνδέεται με την χρησιμοποιούμενη για την παραγωγή άλλων οπωροκηπευτικών, διότι διαφέρει το επίπεδο της εφαρμοζόμενης ενίσχυσης.

>ΘΕΣΗ ΠIΝΑΚΑ>

1) Συμπεριλαμβάνει τη γενική ενίσχυση ανά εκτάριο και την ενίσχυση ανά εκτάριο για μήλα

Σημείωση: Η ζώνη παραγωγής υπερέβη το επίπεδο της περιόδου αναφοράς το 1998 - 2000. Ωστόσο, μόνο 17,3 εκτάρια έλαβαν ενίσχυση το 2000. Η συνολική παραγωγή παρέμεινε κάτω από το επιτρεπόμενο επίπεδο καθ' όλη την περίοδο της αξιολόγησης. Η συνολική εφαρμοζόμενη ενίσχυση υπερέβη το επιτρεπόμενο επίπεδο το 2000 κατά περίπου 6 000 FIM (1 000 ευρώ).

2.7. Ενίσχυση στην αποθεματοποίηση για τη φυτική παραγωγή

>ΘΕΣΗ ΠIΝΑΚΑ>

Σημείωση: Η συνολική παραγωγή παρέμεινε κάτω από το επιτρεπόμενο επίπεδο καθ' όλη την περίοδο της αξιολόγησης.

2.8. Ενίσχυση στην αποθεματοποίηση άγριων σαρκωδών καρπών και άγριων μανιταριών

>ΘΕΣΗ ΠIΝΑΚΑ>

Σημείωση: Η συνολική παραγωγή παρέμεινε κάτω από το επιτρεπόμενο επίπεδο καθ' όλη την περίοδο της αξιολόγησης.

2.9. Βοσκότοποι, αγρανάπαυση και γεώμηλα κατανάλωσης, κλπ

Περίπου τα Ύ όλων των βοσκοτόπων βρίσκονται στη βόρεια περιοχή. Το 40% των γαιών που βρίσκονται σε αγρανάπαυση βρίσκονται στη βόρεια περιοχή.

>ΘΕΣΗ ΠIΝΑΚΑ>

Σημείωση: Η καλλιεργούμενη έκταση παρέμεινε χαμηλότερη από την αντίστοιχη της περιόδου αναφοράς και η συνολική εφαρμοζόμενη ενίσχυση παρέμεινε κάτω από το επιτρεπόμενο επίπεδο καθ´όλη την περίοδο της αξιολόγησης.

3. νεοι γεωργοι

Περίπου το 55% των νέων γεωργών είναι εγκατεστημένοι στη βόρεια περιοχή.

>ΘΕΣΗ ΠIΝΑΚΑ>

Σημείωση: Η συνολική εφαρμοζόμενη ενίσχυση παρέμεινε κάτω από το επιτρεπόμενο επίπεδο καθ´όλη την περίοδο της αξιολόγησης.

4. χρησιμοποιουμενη γεωργικη εκταση (χγε)

Περίπου το 52% της συνολικής ΧΓΕ βρίσκεται στις βόρειες περιοχές.

>ΘΕΣΗ ΠIΝΑΚΑ>

Σημείωση: Η συνολική γεωργική έκταση ενίσχυση παρέμεινε κάτω από το επιτρεπόμενο επίπεδο καθ' όλη την περίοδο της αξιολόγησης.